**Valsts sekretāram**

**Raivim Kronbergam**

**Ziņojums**

**par Tieslietu ministrijā iesniegtajiem**

**reliģisko organizāciju pārskatiem par darbību 2018.gadā**

 Saskaņā ar Reliģisko organizāciju likuma 14.panta septīto daļu reliģiskajām organizācijām katru gadu ne vēlāk kā 1.martā Ministru kabineta noteiktajā kārtībā Tieslietu ministrijā jāiesniedz pārskats par savu darbību. Kārtību, kādā reliģiskās organizācijas iesniedz pārskatus par savu darbību nosaka Ministru kabineta 2009.gada 18.augusta noteikumi Nr.930 "Kārtība, kādā reliģiskās organizācijas iesniedz pārskatu par savu darbību".

**1. Reliģisko savienību (baznīcu), diecēžu un draudžu pārskatu iesniegšanas gaita**

Reliģisko organizāciju likuma 14.panta septītā daļa paredz pārskatu iesniegšanu ne vēlāk kā 1.martā.

Atbilstoši Ministru kabineta 2009.gada 18.augusta noteikumu Nr.930 "Kārtība, kādā reliģiskās organizācijas iesniedz pārskatu par savu darbību" 6.punktam, ja reliģiskās organizācijas pārskatus neiesniedz vai pārskatā ir sniegta nepilnīga informācija, Tieslietu ministrija rakstiski informē attiecīgo reliģisko organizāciju, nosakot divu nedēļu termiņu pārskata iesniegšanai. Tieslietu ministrija, apkopojot reliģisko organizāciju iesniegtos pārskatus un pamatojoties uz minēto noteikumu 6.punktu, **2019.gada 3.maijā** par pārskatu neiesniegšanu **informēja 38 autonomās reliģiskās organizācijas.**

Līdz šim brīdim pārskatu par darbību 2018.gadā nav iesniegusi **21** autonomā draudze, proti: "AUGSBURGAS TICĪBAS APLIECĪBAS LIMBAŽU LUTERĀŅU DRAUDZE", "AUGSBURGAS TICĪBAS APLIECĪBAS VENTSPILS LUTERĀŅU DRAUDZE", "JAUNATNES KRISTĪGĀS SAVIENĪBAS LATVIJAS DRAUDZE", "ĀDAŽU EVAŅĢĒLISKĀ JĒZUS KRISTUS DRAUDZE", "AUTONOMĀ EVAŅĢĒLISKĀS TICĪBAS KRISTIEŠU DRAUDZE "FILADELFIJA"", "AUTONOMĀ EVAŅĢĒLISKĀS TICĪBAS KRISTIEŠU DRAUDZE "DRAUDZE VISAI ĢIMENEI"", "MESIĀNISKĀ DRAUDZE "JEŠUA"", "RĒZEKNES EBREJU DRAUDZE", "LIEPĀJAS EBEREJU DRAUDZE","EBREJU RELIĢISKĀ DRAUDZE "TALSI"", "EBREJU RELIĢISKĀ DRAUDZE "BNOT ISROEL", "LATVIJAS EVAŅĢĒLISKI LUTERISKĀS BAZNĪCAS ĀRPUS LATVIJAS PĀRSTĀVNIECĪBA LATVIJĀ", "MUSULMAŅU DRAUDZE "HALAL"", "MUSULMAŅU DRAUDZE "ALSHABAB ALMUSLIM"", "MUSULMAŅU DRAUDZE "ISLAM"", "MUSULMAŅU DRAUDZE "KORAN"", "MUSULMAŅU DRAUDZE "IMAN"", "DAUGAVPILS MUSULMAŅU DRAUDZE "KORAN"", "RĒZEKNES KRISTIEŠU DRAUDZE "PRIEKA VĒSTS"", "IECAVAS EVAŅĢĒLISKĀS TICĪBAS KRISTIEŠU DRAUDZE "DZĪVĪBAS DTRAUME"", "OGRES APUSTULISKĀ DRAUDZE "VĀRDA SPĒKS"", "RĪGAS REFORMĀTU DRAUDZE", "RĪGAS VASARSVĒTKU TICĪBAS KRISTIEŠU DRAUDZE "ŠĶIRSTS-2"", "CĪRAVAS AUTONOMĀ EVAŅĢĒLISKI LUTERISKĀ DRAUDZE" un "SNĒPELES AUTONOMĀ EVAŅĢĒLISKI LUTERISKĀ DRAUDZE".

Līdz ar to, apkopojot statistikas datus un analizējot pārskatos sniegto informāciju, ziņojumā netiek iekļauta informācija par reliģiskajām organizācijām, kuras nav iesūtījušas pārskatus par savu darbību.

**Tieslietu ministrijai šobrīd ir iesniegti 17 reliģisko savienību (baznīcu) pārskati, aptverot 1 065 draudzes un 121 autonomās draudes pārskati.**

Statistikas dati par reliģisko savienību (baznīcu) pārskatiem par darbību 2018.gadā ir apkopoti pielikumā Nr.1.

Statistikas dati par autonomo reliģisko organizāciju pārskatiem par darbību 2018.gadā ir apkopoti pielikumā Nr.2.

**2. Reliģisko savienību (baznīcu), diecēžu un reliģisko organizāciju pārskatos sniegtās informācijas analīze**

**2.1. Reliģisko organizāciju dievnami, kulta celtnes un reliģiskās darbības veikšanas vietu skaits**

Atbilstoši pārskatos sniegtajai informācijai, reliģisko organizāciju īpašumā un valdījumā kopā ir **1 032** dievnami, kulta celtnes un reliģiskās darbības veikšanas vietas:

|  |  |
| --- | --- |
| **Konfesija** | **Skaits** |
| Baptisti | 24 |
| Dievturi | 11 |
| Evaņģēliskās ticības kristieši | 24 |
| Evaņģēliskie kristieši | 24 |
| Jehovas liecinieki | 34 |
| Jaunā Paaudze | 19 |
| Katoļi | 272 |
| Luterāņi | 299 |
| Metodisti | 12 |
| Mozus ticīgie (jūdaisti) | 5 |
| Pareizticīgie | 127 |
| Pestīšanas Armija | 15 |
| Septītās Dienas Adventisti | 30 |
| Vasarsvētki | 57 |
| Vaišnavi | 11 |
| Vecticībnieki | 68 |

**2.2. Reliģisko organizāciju garīgais personāls**

Reliģiskajās organizācijās kalpo **1 151** garīgā personāla pārstāvji. Reliģisko organizāciju likuma 1.panta ceturtā daļa nosaka, ka reliģisko organizāciju garīgais personāls ir arhibīskaps, bīskaps, mācītājs, diakons, rabīns un citi.

|  |  |
| --- | --- |
| **Konfesija** | **Skaits** |
| Baptisti | 96 |
| Dievturi | 11 |
| Evaņģēliskās ticības kristieši | 52 |
| Evaņģēliskie kristieši | 25 |
| Jehovas liecinieki | 338 |
| Jaunā Paaudze | 20 |
| Katoļi | 132 |
| Luterāņi | 224 |
| Metodisti | 14 |
| Mozus ticīgie (jūdaisti) | 6 |
| Pareizticīgie | 95 |
| Pestīšanas Armija | 1 |
| Septītās Dienas Adventisti | 33 |
| Vasarsvētki | 61 |
| Vaišnavi | 1 |
| Vecticībnieki | 42 |

**2.3. Ārvalstu garīdznieki, kas uzaicināti veikt reliģisko darbību Latvijā**

Saskaņā ar Reliģisko organizāciju likuma 14. panta ceturto daļu reliģiskās darbības veikšanai uz Latviju 2018.gada laikā tika uzaicināti **280** ārvalstu garīdznieki un misionāri no Amerikas Savienotajām valstīm, Austrālijas, Baltkrievijas, Brazīlijas, Dānijas, Indijas, Japānas, Kanādas, Krievijas, Lielbritānijas, Lietuvas, Nīderlandes, Norvēģijas, Spānijas, Vācijas, Ukrainas un Zviedrijas.

|  |  |
| --- | --- |
| **Konfesija** | **Skaits** |
| Bahaieši | 3 |
| Baptisti | 17 |
| Budisti | 6 |
| Evaņģēliskie kristieši | 42 |
| Evaņģēliskās ticības kristieši | 11 |
| Jaunapstuļi | 2 |
| Jehovas liecinieki | 50 |
| Katoļi | 14 |
| Mozus ticīgie (jūdaisti) | 1 |
| Pareizticīgie | 1 |
| Pēdējo dienu Svēto (mormoņu) | 72 |
| Pestīšanas armija | 3 |
| Reformāti | 2 |
| Sukjo Mahikari | 1 |
| Vācu luterāņi | 3 |
| Vasarsvētki | 52 |

**2.4. Saskaņā ar Civillikuma 51. pantu noslēgto laulību skaits**

Atbilstoši Civillikuma 51. pantam laulības ar juridiskām sekām var reģistrēt evaņģēlisko luterāņu, Romas katoļu, pareizticīgo, vecticībnieku, metodistu, baptistu, Septītās Dienas Adventistu, Mozus ticīgo (jūdaistu) konfesiju garīdznieki. Reliģiskās savienības (baznīcas) savos pārskatos norādījušas, ka 2018. gadā ir noslēgta **1 930** laulība:

|  |  |
| --- | --- |
| **Konfesija** | **Skaits** |
| Baptisti | 112 |
| Katoļu | 760 |
| Luterāņi | 940 |
| Metodisti | 5 |
| Pareizticīgie | 101 |
| Septītās Dienas Adventisti | 12 |

**2.5. Reliģisko organizāciju locekļu skaits**

Saskaņā ar Ministru kabineta 2009.gada 18.augusta noteikumu Nr.930 "Kārtība, kādā reliģiskās organizācijas iesniedz pārskatu par savu darbību" pielikumos atspoguļoto pārskata veidlapā norādāmo informāciju reliģiskās organizācijas katru gadu sniedz informāciju par reliģiskās organizācijas locekļu skaitu. Autonomās draudzes norāda katras draudzes locekļu skaitu, savukārt reliģiskās savienības (baznīcas) tajās ietilpstošo draudžu locekļu skaita kopsummu.

Ņemot vērā, ka personu piederība reliģiskajai organizācijai nav atdalāma no pašas reliģiskās organizācijas ticības mācības, iekšējiem darbības noteikumiem un piekoptajiem rituāliem, katra reliģiskā organizācija veic draudzes locekļu uzskaiti atbilstoši tās iekšējiem noteikumiem, ņemot vērā personu uzskaites pārbaužu periodiskumu, draudzes locekļa statusa piešķiršanas un izslēgšanas no draudzes noteikumus. Līdz ar to katru gadu draudzes locekļu skaits var mainīties. Dažreiz izmaiņas ir minimālas un reliģiskās organizācijas neatspoguļo tos pārskatos, vai arī konstatētās izmaiņas ir būtiskas un pamatojas uz apstākļiem, ka konkrētajā gadā tika veikta draudzes locekļu uzskaites precizēšana reliģiskās organizācijas iekšienē.

|  |  |  |  |  |  |  |
| --- | --- | --- | --- | --- | --- | --- |
| **Nr. p. k.**  | **Konfesija** | Draudžu locekļu skaits (2014.gadā) | Draudžu locekļu skaits (2015.gadā | Draudžu locekļu skaits (2016.gadā) | Draudžu locekļu skaits (2017.gadā) | **Draudžu****locekļu skaits****(2018.gadā)**  |
| 1.  | Katoļu | 407 018 | 415 440 | 337 676 | 377 474 | **333 253** |
| 2. | Luterāņi | 717 407 | 700 465 | 700 469 | 700 503 | **700 312** |
| 3. | Augsburgas ticības apliecības luterāņi | 608 | 596 | 586 | 596 | **835** |
| 4. | Vācu luterāņi | 310 | 310 | 310 | 321 | **391** |
| 5. | Pareizticīgie | 370 000 | 370 000 | 370 000 | 370 000 | **180 000** |
|  | Pareizticīgie (autonomie) | 220 | 220 | 220 | 220 | **1 415** |
| 6. | Vecticībnieki | 2 338(39 514\*) | 2 393(41 042\*) | 2 637(53 383\*) | 2 573(47 476\*) | **1 989****(46 482)** |
| 7. | Baptisti | 6 533 | 6 888 | 6 839 | 6 859 | **6 734** |
| 8. | Septītās dienas adventisti | 3 989 | 3 935 | 3 862 | 3 875 | **3 818** |
| 9. | Metodisti | 509 | 526 | 534 | 550 | **554** |
| 10. | Mozus ticīgie (jūdaisti) | 367 | 387 | 315 | 287 | **174** |
| 11. | Musulmaņi | 320 | 337 | 295 | 198 | **134** |
| 12. | Vaišnavi (krišnaīti) | 145 | 145 | 158 | 158 | **158** |
| 13. | Jaunapustuļi | 1 280 | 1 295 | 1 298 | 1 302 | **1 303** |
| 14. | Vasarsvētki (pentakosti) | 3 237 | 3 187 | 3 191 | 3 274 | **3 379** |
| 15. | Evaņģēliskās ticības kristieši  | 3 138 | 3 175 | 2 679 | 3 266 | **3 004** |
| 16. | Jaunā Paaudze | 3 000 | 3 000 | 3 000 | 3 000 | **3 000** |
| 17. | Evaņģēlisko kristiešu | 2 206 | 1 717 | 1 049 | 1 610 | **1 824** |
| 18. | Evaņģēliskie Mesijas sekotāji | 67 | 63 | 66 | 63 | **54** |
| 19. | Budisti | 158 | 162 | 157 | 169 | **170** |
| 20. | Dievturi | 696 | 697 | 695 | 697 | **530** |
| 21. | Jehovas liecinieki | 721 | 721 | 2 250 | 2 250 | **2 216** |
| 22. | Pēdējo dienu svētie (mormoņi) | 902 | 972 | 948 | 992 | **997** |
| 23. | Senaustrumu apustuļi | 318 | 432 | 525 | 458 | **685** |
| 24. | Reformāti | 96 | 100 | 132 | 179 | **205** |
| 25. | Bahaieši | 31 | 32 | 34 | 25 | **32** |
| 26. | Presbiterāņi | 25 | 20 | 20 | 20 | **29** |
| 27. | Visarionieši | 37 | 37 | 37 | 37 | **37** |
| 28. | Pestīšanas armija | 408 | 264 | 264 | 306 | **448** |
| 29. | Anglikāņi | 57 | 61 | 66 | 78 | **87** |
| 30. | Apustuļi  | 64 | 82 | 37 | 90 | **62** |
| 31. | Branhamisti | 27 | 29 | 26 | 29 | **25** |
| 32. | Sūkjo Mahikari | 75 | 72 | 75 | 75 | **79** |
| 33. | Evaņģēliskā Dieva  | - | - | - | - | **Netiek uzskaitīts** |
| 34. | Hinduisti | 21 | 21 | 21 | 21 | **21** |
| **Kopā** | **1 247 954** |  |

\* - tabulā ir atspoguļots reliģisko organizāciju (draudžu) dievlūdzēju skaits.

Autonomo reliģisko organizāciju pārskatos minēti **1 687** nepilngadīgie draudžu locekļi, no kuriem:

|  |  |
| --- | --- |
| **Konfesija** | **Skaits** |
| Apustuļi | 25 |
| Augsburgas ticības apliecības luterāņi | 275 |
| Baptisti | 2 |
| Bahaieši | 8 |
| Budisti | 6 |
| Evaņģēliskās ticības kristieši | 262 |
| Evaņģēliskie kristieši | 195 |
| Luterāņi | 49 |
| Pēdējo Dienu Svētie (mormoņi)  | 94 |
| Pestīšanas armija | 59 |
| Presbiterāņi | 9 |
| Reformāti | 53 |
| Senaustrumu apustuļi | 218 |
| Sūkjo Mahikari | 3 |
| Vasarsvētki | 335 |

**2.6. Reliģisko organizāciju (draudžu) skaits**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Nr. p. k.**  | **Konfesija** | **Draudžu skaits (2012. gadā)** | **Draudžu skaits (2013. gadā)** | **Draudžu skaits (2014. gadā)** | **Draudžu skaits (2015.gadā)** | **Draudžu skaits (2016.gadā)** | **Draudžu skaits****(2017.gadā)** | **Draudžu skaits (2018.gadā)** |
| 1. | Romas katoļi | 250 | 251 | 258 | 247 | 249 | 261 | **278** |
| 2. | Luterāņi | 294 | 294 | 292 | 287 | 286 | 286 | **292** |
| 3. | Augsburgas ticības apliecības luterāņi | 8 | 8 | 8 | 6 | 8 | 8 | **8** |
| 4. | Vācu luterāņi | 10 | 10 | 10 | 10 | 7 | 10 | **10** |
| 5. | Pareizticīgie | 132 | 134 | 134 | 123 | 125 | 125 | **125** |
| 6. | Pareizticīgie (autonomie) | - | - | - | 11 | 11 | 11 | **11** |
| 7. | Vecticībnieki | 69 | 68 | 70 | 70 | 71 | 71 | **72** |
| 8. | Baptisti | 95 | 97 | 97 | 96 | 95 | 96 | **99** |
| 9. | Septītās dienas adventisti | 51 | 51 | 51 | 51 | 51 | 51 | **51** |
| 10. | Metodisti | 13 | 13 | 13 | 13 | 13 | 13 | **13** |
| 11. | Mozus ticīgie (jūdaisti) | 12 | 11 | 13 | 11 | 11 | 12 | **12** |
| 12. | Musulmaņi | 17 | 17 | 16 | 16 | 16 | 15 | **15** |
| 13. | Vaišnavi (krišnaīti) | 11 | 11 | 11 | 11 | 11 | 11 | **11** |
| 14. | Jaunapustuļi | 11 | 11 | 11 | 11 | 11 | 11 | **11** |
| 15. | Vasarsvētki (pentakosti) | 52 | 52 | 52 | 51 | 53 | 60 | **60** |
| 16. | Evaņģēliskās ticības kristieši  | 39 | 39 | 39 | 39 | 30 | 37 | **39** |
| 17. | Evaņģēliskie Mesijas sekotāji | 3 | 3 | 3 | 3 | 3 | 3 | **3** |
| 18 | Jaunā Paaudze | 19 | 19 | 19 | 19 | 19 | 19 | **19** |
| 19. | Budisti | 4 | 4 | 4 | 4 | 4 | 4 | **4** |
| 20. | Dievturi | 10 | 10 | 11 | 11 | 11 | 11 | **11** |
| 21. | Jehovas liecinieki | 23 | 36 | 36 | 36 | 36 | 36 | **34** |
| 22. | Pēdējo dienu svētie (mormoņi) | 4 | 4 | 4 | 4 | 4 | 4 | **4** |
| 23. | Senaustrumu apustuļi | 1 | 1 | 1 | 1 | 1 | 1 | **1** |
| 24. | Reformāti | 3 | 2 | 3 | 2 | 3 | 4 | **4** |
| 25. | Bahaieši | 1 | 1 | 1 | 1 | 1 | 1 | **1** |
| 26. | Presbiterāņi | 1 | 1 | 1 | 1 | 1 | 1 | **1** |
| 27. | Visarionieši | 1 | 1 | 1 | 1 | 1 | 1 | **1** |
| 28. | Pestīšanas armija | 1 | 1 | 1 | 1 | 1 | 1 | **1** |
| 29. | Evaņģēliskie kristieši | 18 | 18 | 19 | 20 | 21 | 16 | **19** |
| 30. | Anglikāņi | 2 | 2 | 2 | 2 | 2 | 2 | **2** |
| 31. | Apustuļi  | 2 | 2 | 2 | 2 | 1 | 2 | **2** |
| 32. | Branhamisti | 1 | 1 | 1 | 1 | 1 | 1 | **1** |
| 33. | Sūkjo Mahikari | 1 | 1 | 1 | 1 | 1 | 1 | **1** |
| 34. | Evaņģēliskā Dieva  | 3 | 3 | 3 | 3 | 3 | 3 | **3** |
| 35. | Hinduisti | 2 | 1 | 1 | 1 | 1 | 1 | **1** |
| **Kopā 2018.gadā** | **1 220** |

**2.7.Reliģisko organizāciju rīkotie pasākumi pašvaldību administratīvajās teritorijās un brīvības atņemšanas iestādēs**

Pašvaldību administratīvajās teritorijās 2018. gadā tika rīkoti **578** reliģisko organizāciju publiskie pasākumi. Reliģiskās organizācijas, ievērojot Latvijas Republikas normatīvajos aktos reglamentēto, skolās, slimnīcās, pansionātos, cietumos, kā arī citās vietās regulāri rīko dievkalpojumus, reliģiskus svētkus, evaņģelizācijas pasākumus, lūgšanas sapulces, Bībeles stundas un svētrītus. Reliģiskās organizācijas rīko arī vasaras nometnes, kā arī sniedz palīdzību slimniekiem.

Evaņģēlisko kristiešu draudze “Svētā Gara spēks” ir veikusi evaņģelizācijas pasākumus Liepājas cietumā.

Evaņģēlisko kristiešu draudze “Derības Dievs” ir rīkojusi vairākus bezmaksas pasākumus, kā, piemēram, bezmaksas friziera pakalpojumu sniegšanu un bezmaksas klavierspēles nodarbības, un labdarības Ziemassvētku pasākumu pensionāriem.

Rīgas centra Kristus draudzes locekļiem apmeklē Rīgas Psihoneiroloģijas un narkoloģijas centra nodaļu.

Savukārt, Kristiešu draudze “Atmodas nams” vasarā (24.06., 29.07., 26.08.) Vērmanes parkā rīkojuši muzikāli informatīvus pasākumus.

Reliģiskā organizācija “Evaņģēliskās ticības kristiešu vasarsvētku draudze “ATKLĀSME”” visa gada garumā ir vadījusi dievkalpojumus vairākos pansionātos, aprūpes centrā Tērvetē un ik mēnesi Gaiļezera slimnīcā.

Reliģiskā organizācija “Ganden” K.fon stricka villā organizēja Miera mandalas veidošanu.

Reliģiskā organizācija “PESTĪŠANAS ARMIJA” reizi mēnesi apmeklēja Daugavpils cietumu, kā arī Iļģuciema sieviešu cietumu, un 5 reizes gadā vadīja pasākumu Rīgas Brasas cietumā. Reliģiskā organizācija piesaistīja ziedojumus veikala tīkla "Rimi Latvija" ziedojumiem, organizēja aktīva dzīvesveida nometni Rīgas Sanatorijas internātpamatskolā un mūzikas nometni Skangaļu muižā.

Reliģiskā organizācija "Anglikāņu Baznīcas Svētā Pestītāja draudze Rīgā" katru sestdienu rīkoja zupas virtuvi Anglikāņu ielā 2, Rīgā.

Reliģiskā organizācija "BALTU-SLĀVU EVAŅĢĒLISKI KRISTĪGO BAPTISTU DRAUDZE" visu 2018.gadu, katru otro svētdienu vadīja dievkalpojumu pansionātā "Rauda" Raudā, Smārdes pagastā, Engures novadā.

Reliģiskā organizācija "Evaņģēliskā Jēzus draudze" rīkoja bērnu nometni no 2018.gada 13.jūlija līdz 15.jūlijam, Kalnciema pagastā.

Reliģiskā organizācijas "Jaunatne ar Misiju – Rīga" katru nedēļa organizēja Bībeles studijas un darbu ar cilvēkiem, kuri nodarbojas ar prostitūciju Augusta Deglava ielā 10, Rīgā, kā arī rīkoja sanāksmes cilvēkiem ar kustību traucējumiem Malienas ielā 3a, Rīgā. Reliģiskā organizācija “River Riga” rīkojusi koncertu Miera dārzā, Rīgā.

Savukārt, reliģiskā organizācija "Jaunatne ar misiju", līdzīgi kā iepriekšējā gadā, turpināja apmeklēt pansionātus, rīkot programmas bērniem un jauniešiem Talsu novadā, Dundagas novadā un Brocēnu novadā.

Reliģiskā organizācija "LUDZAS EBREJU DRAUDZE" Ludzā rīkoja piemiņas dienu pie pieminekļa "Ludzas geto upuriem" un Hanukas, Pesahas, Purim, Šavout, Roš-a-šana un Sukkot svētkus. Savukārt reliģiskā organizācija "HABAD – ĻUBAVIČ DRAUDZE" laukumā pie Latvijas nacionālās operas un baleta ēkas organizēja ebreju svētkus Hanuka (gaismas un atbrīvošanās svētki).

“Evaņģēliskās ticības kristiešu draudze “Kristus Draudze”” 2018.gada laikā 4 reizes apmeklējusi Tērvetes pansionātu, rīkojusi koncertus Bērzupes internātskolā un 2018.gada 16.februārī ar koncertu apmeklējusi Lejasstrazdu bērnu namu.

Savukārt reliģiskā organizācija "EVAŅĢĒLISKO KRISTIEŠU DRAUDZE RĪGĀ" organizēja "Baltijas Kristiešu Ģimenes konferenci 2018" Bulduru Dārzkopības vidusskolā un piedalījās "Latvijas Grāmatu izstādē 2018" starptautiskā izstāžu centrā "Ķīpsala" un rīkoja jauniešu apmācības viesu namā "SATEKAS".

“Ogres evaņģēliskās ticības kristiešu draudze “Cerība”” veikusi humānās palīdzības pasākumus Ogres Ģimenes atbalsta dienas centrā, Vangažu invalīdu un pensionāru biedrībā, Bauskas novada pansionātā, kā arī savas draudzes telpās. “Rīgas Bahai ticības draudze” 2018.gada 20.martā Jāzepa Vītola Latvijas Mūzikas akadēmijā rīkoja “Navruz” svinēšanu.

**2.8.Reliģisko organizāciju kapelāni**

Saskaņā ar Ministru kabineta 2009.gada 18.augusta noteikumos Nr.930 "Kārtība, kādā reliģiskās organizācijas iesniedz pārskatu par savu darbību" noteiktajām prasībām, reliģiskajām savienībām (baznīcām) un diecēzēm pārskatos jānorāda to kapelāni. Latvijas Apvienotā Metodistu Baznīca, Latvijas Baptistu draudžu Savienība, Latvijas evaņģēliski luteriskā Baznīca, Latvijas Pareizticīgo Baznīca, Latvijas Vecticībnieku Pomoras Baznīca un Septītās Dienas Adventistu Latvijas draudžu savienība, iesniedzot pārskatu, ziņas par reliģiskās savienības (baznīcas) kapelāniem sniedz saskaņā ar Ministru kabineta 2008.gada 19.maija noteikumiem Nr.341 "Reliģiskās savienības (baznīcas) garīdznieku saraksta iesniegšanas un aktualizācijas kārtība". Reliģiskās organizācijas ir norādījušas šādu kapelānu skaitu:

|  |  |
| --- | --- |
| **Konfesija** | **Skaits** |
| Luterāņi | 3 |
| Baptisti | 12 |
| Vasarsvētki | 4 |
| Katoļi | 11 |
| Vecticībnieki  | 3 |
| Pareizticīgie | 2 |
| **Kopā**  | **35** |

**2.9.Pret reliģisko organizāciju vērstie pasākumi**

Reliģiskās organizācijas savos gada pārskatos nemin nevienu ierobežojumu, kurš būtu vērsts pret reliģiskās organizācijas publisko darbību valsts vai pašvaldības teritorijā, kā arī neuzskaita pret reliģisko darbību vērstos ierobežojumus pārskata gadā.

Pielikumā:

1. Reliģisko savienību (baznīcu), diecēžu pārskatu par darbību 2018. gadā apkopojums (Pielikums Nr. 1) uz 2lp.;
2. Reliģisko organizāciju pārskatu par darbību 2018. gadā apkopojums (Pielikums Nr.2) uz 1lp.

Direktore O.Zeile

*Gavrilova 67046131*